PROTOKOL POSTUPANJA U UVJETIMA POVEZANIMA S EPIDEMIJOM BOLESTI COVID-19 I ORGANIZACIJA RADA OŠ BELEC U ŠKOLSKOJ GODINI 2020./2021.

**UPUTE ZA UČENIKE, RODITELJE I UČITELJE**

**OBVEZE RODITELJA/UČENIKA PRIJE DOLASKA U ŠKOLU**

Roditelji/učenici dužni su izmjeriti tjelesnu temperaturu svaki dan prije dolaska u školu te u slučaju povišene tjelesne temperature roditelji ne smiju dovoditi dijete u školu, već se javljaju ravnatelju škole i liječniku obiteljske medicine radi odluke o liječenju ili testiranju djeteta

- Učenici od 1. do 4. razreda: roditelj svaki dan upisuje vrijednost izmjerene tjelesne temperature u posebnu bilježnicu koju provjerava razredni učitelj - Učenici od 5. do 8. razreda: samostalno mjere tjelesnu temperaturu prije dolaska u školu, vrijednost izmjerene tjelesne temperature upisuju u posebnu bilježnicu koju pokazuju predmetnom učitelju koji je prvi sat u tom razredu.

Ukoliko je vrijednost izmjerene tjelesne temperature djeteta veća od 37,3 C, dijete NE DOLAZI u školu.

Ukoliko dijete pokazuje bilo kakve respiratorne simptome i smetnje (kašalj, poteškoće u disanju, poremećaj osjeta njuha i okusa, grlobolja, proljev, povraćanje), NE DOLAZI U ŠKOLU!

Ako dijete razvije simptome COVID-19 tijekom boravka u školi, učitelj o tome obavještava roditelja koji u najkraćem roku treba doći po dijete.

Ako smatrate da je Vaše dijete dio rizične skupine ljudi, molimo Vas da se obratite djetetovu liječniku obiteljske medicine te o tome obavijestite razrednika.

**BORAVAK UČENIKA I RODITELJA U ŠKOLI**

Učenici u školu dolaze i odlaze sami. Komunikacija s roditeljima odvija se telefonski, preko razrednih grupa (WhatsApp, Viber…), mailom i sl., a iznimno u školu mogu ući roditelji učenika 1. razreda. U tom slučaju roditelj može u školu ući samo ako ima masku (maska prekriva usta i nos!). Na ulazu u školu dezinficira ruke, obuću na dezinfekcijskoj barijeri, mjeri mu se temperatura, te se njegovi podaci upisuju u evidencijsku listu dolazaka. U prostorima škole smije se zadržavati najviše 15 minuta te održava razmak od 1,5m u odnosu na druge osobe.

**ULAZ U ŠKOLU**

- pri ulasku u školu spremačica svim zaposlenicima mjeri tjelesnu temperaturu te ju zapisuje u evidencijsku listu. Temperatura se mjeri i ostalim osobama koje trebaju ući u prostor škole te se o tome vodi posebna evidencijska knjiga.

- Svaki razredni odjel ima svoju učionicu (nema miješanja učenika različitih razrednih odjela); tijekom odmora učenici borave u svojim učionicama.

Učionica br. 1. – 3. i 4. razred

Učionica br. 2. – 7. razred

Učionica br. 3. – 5. razred

Učionica br. 4. – 1. i 2. razred

Učionica br. 5. – 6. razred

Učionica br. 6. – 8. razred

Na WC odlazi po jedno dijete. U razrednoj nastavi ( 1. – 4. razred )svaki učenik sjedi sam u klupi. U predmetnoj nastavi ( 5. – 8. razred) svi učenici nose maske. Osim učenika maske nose i učitelji predmetne nastave kao i predmetni učitelji koji ulaze u razrednu nastavu

Organizacija obroka u blagovaonici provodi se kroz dva velika odmora u jutro i jedan veliki odmor popodne i to prema slijedećem rasporedu:

Jutarnja smjena:

1. i 2. razred u 9:25

3. i 4. razred u 9: 35

5. razred u u 10:25

6. razred u 10:35

7. razred u 10:45

8. razred u 10:55

Popodnevna smjena:

1. i 2. razred u 14:35

3. i 4. razred u 14: 45

IZLAZ IZ ŠKOLE

– Razredna učiteljica, odnosno predmetni učitelj koji je zadnji sat u razredu odvodi učenike do garderobe, a zatim i do školskog prijevoza pazeći pri tome na fizički razmak među učenicima i da se ne miješaju učenici iz različitih razreda.

HIGIJENA RUKU

Učenici razredne nastave pri ulasku u prostorije škole dezinficiraju obuću u dezinfekcijskoj barijeri na ulazu škole. Nakon obuvanja papuča odlaze do wc-a te prije odlaska u razred peru ruke sapunom.

Učenici predmetne nastave pri ulasku u prostorije škole dezinficiraju obuću u dezinfekcijskoj barijeri na ulazu škole. Nakon obuvanja papuča odlaze u svoje razrede gdje pri ulasku u razred dezinficiraju ruke dezinfekcijskim sredstvom.

Pranje ruku obavezno je još prije i poslije jela, nakon odlaska u WC, nakon brisanja nosa.

ORGANIZACIJA RADA S UČENICIMA :

Provođenje što više nastave na otvorenom.

Boravak u blagovaonici, sportskoj dvorani, kabinetu informatike i knjižnici bit će organiziran po skupinama (nema miješanja razrednih odjela), a prostori i oprema se nakon korištenja dezinficiraju (prije ulaska druge skupine).

Učenike poučiti da ne dijele svoj pribor i stvari s drugim učenicima!

Redovito provjetravanje prostorija u kojim borave učenici te dezinfekcija dodirnih točaka (kvake, radne površine, tipkovnice, slavine, prekidači i sl.).

Ograničavanje ulaska u školu svim osobama koje nisu zaposlenici škole.

MASKE ZA LICE OBAVEZNE SU:

- tijekom prijevoza (svi učenici)

 - za roditelje i druge osobe kada je njihov ulazak u ustanovu nužan (komunikacija se održava prvenstveno na daljinu)

- za učitelje i stručne suradnike kad se razmak između učitelja i djeteta smanjuje na manje od 1,5m

- za predmetne učitelje u razrednoj nastavi

- za učitelje, stručne suradnike i sve djelatnike škole kod prolaska hodnikom

- za učitelje, stručne suradnike i druge djelatnike škole u vrijeme kontakta s odraslim osobama

Maske je neophodno nositi pravilno na način da cijelo vrijeme prekrivaju nos i usta!

PRIJEVOZ UČENIKA

Učenici koji na nastavu dolaze organiziranim prijevozom dužni su se u autobusu pridržavati mjera propisanih za javni prijevoz. Svi učenici u autobusu dužni su nositi maske na način da prekrivaju usta i nos.